કૃષિ ક્ષત્રે પણ ૨૦૧૬-૧૭ના છેલ્લા ક્વાર્ટરથી જીવીએ ના વૃદ્ધિદરમાં કોન્સ્ટન્ટ બેસિક કિંમતમાં ઘટાડો નોંધાયો છે. આર્થિક સર્વેક્ષણમાં ૨૦૧૭-૧૮ના બીજા કવાર્ટરમાં સુધારો થવાની આશા દર્શાવાઈ હોવા છતાં તાતી જરૂરત છે કે અનાજ અને રોકડ પાકો માટે વળતરયુક્ત કિંમતો મળી રહે તે માટેનું મીકેનીઝમ વિકસાવવામાં આવે અને રોકડ પાકો માટે જેતે પાકના કોમોડીટી બોર્ડને પુનર્જીવિત કરવામાં આવે. ખેતકામદારોને તેમના દેવામાં રાહત આપવાની સાથેજ આવા ભાવના ટેકાને સાંકળવાની જરૂર છે. ઘણા લોકો ખેતકામદારોને દેવામાં રાહત આપવાનો વિરોધ કરે છે કે આથી નીતિવિષયક ખતરો ઉભો થાય છે પણ જ્યારે ઉદ્યોગોના માંધાતાઓ આવા દેવા લખી વાળવાના લાભકર્તા હોય જે ઘણીવાર તો જાણીજોઈને નાદારી નોંધાવે છે, ત્યારે તેઓ મોં સીવી લે છે. કંપની લોં માં એવો સુધારો લાવવો જોઈએ કે “માર્યાદિત જવાબદારી” નું પ્રોવિઝન આવી કંપનીઓના પ્રમોટરો માટે લાગુ થવું જોઈએ નહિ.